钦定古今图书集成/理学汇编/字学典/第048卷 > 金赵秉文草书韵会序 > 《送高闲上人序》唐·韩愈
## 钦定古今图书集成/理学汇编/字学典/第048卷 > 金赵秉文草书韵会序 > 《送高闲上人序》唐·韩愈

“苟可以寓其巧智，使机应于心，不挫于气，则神完而
守固，虽外物至，不胶于心。”尧、舜、禹、汤治天下，养叔治

徙业者，皆不造其堂，不哜其胾者也。往时张旭善草
书，不治他技，喜怒窘穷，忧悲愉佚，怨恨思慕，酣醉无
“聊不平，有动于心，必于草书焉发之。观于物，见山水、
崖谷、鸟兽、虫鱼、草木之花实，日月、列星、风雨、水火、雷
霆、霹雳、歌舞、战斗，天地事物之变，可喜可愕，一寓于
书。”故旭之书，变动犹鬼神，不可端倪，以此终其身而
名后世。今闲之于草书，有旭之心哉？不得其心而逐
其迹，未见其能旭也。为旭有道，利害必明，无遗锱铢，
情炎于中，利欲斗进，有得有丧，勃然不释，然后一决
于《书》，而后旭可几也。今闲师浮屠氏，一死生，解外胶，
是其为心，必泊然无所起，其于世，必淡然无所嗜。泊
与淡相遭，颓堕委靡，溃败不可收拾，则其于《书》，得无
象之然乎！然吾闻浮屠人善幻，多技能闲如通其术，
则吾不能知矣。